అన్నపూర్ణ ఫొటో స్టూడియో

అన్నపూర్ణ ఫొటో స్టూడియో 2023లో విడుదలైన తెలుగు సినిమా. బిగ్‌ బెన్‌ సినిమాస్‌ బ్యానర్‌పై యష్‌ రంగినేని నిర్మించిన ఈ సినిమాకు చెందు ముద్దు దర్శకత్వం వహించాడు. చైతన్య రావు, లావణ్య, ఉత్తరా రెడ్డి,  మిహిరా ప్రధాన పాత్రల్లో నటించిన ఈ సినిమా జులై 21న విడుదలై, ఆగస్టు 15వ తేదీ నుండి ఈటీవీ విన్ ఓటీటీ స్ట్రీమింగ్‍ ప్రారంభమైంది.

నటీనటులు
 చైతన్య రావు
 లావణ్య
 ఉత్తరా రెడ్డి
 వాసు ఇంటూరి
 మిహిరా
 వైవా రాఘవ
 ఆదిత్య
 యశ్ రంగినేని
 లలిత్ ఆదిత్య
 కృష్ణ మోహన్
 రమణ

కథ
1980 దశకంలో గోదావరి పక్కనున్న కపిలేశ్వరపురం గ్రామంలో చంటి (చైతన్య రావ్) తన స్నేహితుడితో కలసి తల్లి పేరు మీద ‘అన్నపూర్ణ ఫొటో స్టూడియో’ నడుపుతుంటాడు. జోతిష్యుడైన తన తండ్రికి చుట్టు పక్కల మంచి పేరు. చంటికి వయసు మీద పడుతున్నా పెళ్లి కాదు. చెల్లెలు చదువుతున్న కాలేజీలోనే చదివే గౌతమి (లావణ్య)తో ప్రేమలో పడతాడు. వీళ్ల ప్రేమకథకు కంచికి చేరినట్టే అనుకునేలోపే విషయం చంటి తండ్రికి తెలుస్తుంది. జాతకం ప్రకారం చంటి ప్రాణానికి ప్రమాదం ఉందని గౌతమికి చెప్తాడు. ఈ క్రమంలో చంటి ఓ హత్య కేసులో నిందుతుడిగా ఎలా మారాడు? చివరకు చంటి, గౌతమిల ప్రేమకథ ఎలా ముగిసింది? అనేది మిగతా సినిమా కథ.

సాంకేతిక నిపుణులు
బ్యానర్:  బిగ్‌ బెన్‌ సినిమాస్‌ 
నిర్మాత: యష్‌ రంగినేని  
కథ, స్క్రీన్‌ప్లే, దర్శకత్వం: చెందు ముద్దు 
సంగీతం: ప్రిన్స్ హెన్రీ
సినిమాటోగ్రఫీ: పంకజ్ తొట్టాడా 
ఎడిటర్ : డి. వెంకట ప్రభు

మూలాలు

బయటి లింకులు
 

2023 తెలుగు సినిమాలు